شەفەق
نیوز/ وەڕێەوبەرایەتی گشتی ئەوقاف و باوەتەیل ئاینی لە پارێزگای سلێمانی لە هەرێم
کوردستان، ئمڕوو یەکشەممە، پەبان ئەو رخنەیلە وەڕوی خاتوون چیلان سەڵاح سەیفەڵلا خانمە
وەڕێەوبەر مزگەفتەیل هاتە دەنگ، و وت: ئەو رەخنەیلە لە گشت بنەمانیل ڕەوشتی دویرن.
وەڕێەوبەرایەتیەگە
لە بەیاننامەیگ رەسیە ئاژانس شەفەق نیوز وت: دویای بڵاوکردن خەوەریگ لەبان هەژمار تایبەت
ئەوقاف لە گردەوبوین خانمە وەڕێەوبەر مزگەفتەیل و وەشکین وەگەرد ئەوقاف سلێمانی و چەمچەماڵ
و شەهرەزوور ئەرا چارەکردن گرفتەیل مزگەفتەیل لەلای ئیداری، بەشیگ لە هەژمارەیل لەبان
سۆشیال میدیا پەلاماریگ بی دەسپیچگ لەبان ئەو خانمە کردن.
بەیاننامەگە
وتیش: ئەو رەخنەیلە لە گشت بنەمایل رەوشتی وکۆمەڵایەتی دویرن.
بەیاننامەگە
دووپات کرد ک چیلان خان وەڕیەوبەر بەشیگە جویر هەر فەرمانگەیگ حکومەتی لە هەرێم
کوردستان.
بەیاننامەگە
وتیش؛ ئی خانمە هویچ نزیکبوینیگ راستەوخۆ وەرد پیاوەیل ئاینی و خەتیب مزگەفتەیل نەیرێد،
و دیاری کرد ک لە چین ئیداری لەناو فەرمانگەگە کار کەێد.
